CELEX: 62020CN0254
Language: hu
Date: 2020-06-09 00:00:00
Title: C-254/20. sz. ügy: A Hof van beroep Brussel (Belgium) által 2020. június 9-én benyújtott előzetes döntéshozatal iránti kérelem – PI Pharma NV kontra Novartis AG, Novartis Pharma NV

7.9.2020   
            
            
               HU
            
            
               Az Európai Unió Hivatalos Lapja
            
            
               C 297/29
            
         
      A Hof van beroep Brussel (Belgium) által 2020. június 9-én benyújtott előzetes döntéshozatal iránti kérelem – PI Pharma NV kontra Novartis AG, Novartis Pharma NV
      (C-254/20. sz. ügy)
      (2020/C 297/40)
      Az eljárás nyelve: holland
      
         A kérdést előterjesztő bíróság
      
      Hof van beroep Brussel
      
         Az alapeljárás felei
      
      
         Fellebbező: PI Pharma NV
      
         Ellenérdekű felek: Novartis AG, Novartis Pharma NV
      
         Az előzetes döntéshozatalra előterjesztett kérdések
      
      
                  1)
               
               
                  Úgy kell-e értelmezni az EUMSZ 34–EUMSZ 36. cikket, hogy abban az esetben, ha egy védjeggyel ellátott gyógyszert (referencia-gyógyszer) és egy generikus gyógyszert egymással gazdasági kapcsolatban álló vállalkozások hoztak forgalomba az EGT-ben, a tagállamok között a piacok egymástól való mesterséges elzárásához vezethet, ha a védjegyjogosult fellép a generikus gyógyszernek az e gyógyszert a védjeggyel ellátott gyógyszer (referencia-gyógyszer) védjegyének elhelyezése révén újracsomagoló párhuzamos importőr által az importáló államban történő további forgalmazása ellen?
               
            
                  2)
               
               
                  Az e kérdésre adandó igenlő válasz esetén: a BMS-kritériumok alapján kell-e ebben az esetben megvizsgálni a védjegyjogosult ezen újracímkézés elleni fellépését?
               
            
                  3)
               
               
                  Jelentőséggel bír-e ezen kérdések megválaszolása szempontjából, hogy a generikus gyógyszer és a védjeggyel ellátott gyógyszer (referencia-gyógyszer) azonos gyógyszer, illetve a párhuzamos importról szóló, 2001. április 19-i királyi rendelet 3. cikkének 2. § -a szerint azonos terápiás hatással rendelkezik?